Diari Oficial de la Generalitat Valenciana


Sumari del DOGV 8507, del 15-03-2019 (2019/2535)

Extracte de la Resolució de 7 de març de 2019, de la Conselleria d'Economia Sostenible, Sectors Productius Comerç i Treball, per la qual es convoquen els premis de la Generalitat de la fase autonòmica del Concurs Escolar 2018-2019 Consumópolis 14: Per la teua seguretat, saps el que consumeixes?
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2535


Data del document
:   07-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

Extracte de la Resolució de 7 de març de 2019, de la Conselleria d'Economia Sostenible, Sectors Productius Comerç i Treball, per la qual es convoquen els premis de la Generalitat de la fase autonòmica del Concurs Escolar 2018-2019 Consumópolis 14: Per la teua seguretat, saps el que consumeixes- [2019/2535]  
BDNS (identif.): 443551.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Els equips dels centres educatius, públics, concertats o privats de la Comunitat Valenciana que reunisquen els requisits següents:  
a) Estar inscrits dins del termini establit i en la forma escaient en el registre de participants del concurs Consumópolis 14 de conformitat amb el que estableix l'article 3 de les bases reguladores publicades pel Ministeri de Sanitat, Consum i Benestar Social.  
b) Haver completat, tots els integrants de l'equip, el recorregut per la ciutat virtual de Consumópolis, en la forma que es detalla en les instruccions de participació que figuren en el portal de la plataforma virtual de Consumópolis.  
c) Haver elaborat el treball en conjunt i obtingut la fitxa virtual del mateix, en la forma que es detalla en les instruccions de participació que figuren en el portal de la plataforma virtual de Consumópolis.  
Hi ha tres nivells de participació:  
Nivell 1: cinqué i sisé cursos d'Educació Primària  
Nivell 2: primer i segon cursos d'Educació Secundària Obligatòria  
  
Nivell 3: tercer i quart cursos d'Educació Secundària Obligatòria  
  
Segon. Objecte  
Premis de la Generalitat  
  
Tercer. Bases reguladores  
Ordre SCB/1288/2018, de 20 de novembre, per la qual s'aproven les bases reguladores i es convoquen els premis nacionals del concurs escolar 2018-2019 Consumópolis14: Per la teua seguretat, saps el que consumeixes- (BOE 291, 03.12.2018).  
  
Quart. Quantia  
L'import màxim global destinat a atendre aquests premis és de 6.000,00 euros.  
1. Els treballs guardonats obtindran els premis següents:  
a) Un primer premi de 900,00 euros i la participació en la fase nacional, per a l'equip que més punts obtinga en cadascun dels nivells de participació.  
b) Un segon premi de 500,00 euros, per a l'equip que quede en segon lloc en punts obtinguts en cadascun dels nivells de participació.  
  
c) Un tercer premi de 300,00 euros, per a l'equip que quede en tercer lloc en punts obtinguts en cadascun dels nivells de participació.  
  
2. S'estableixen tres premis especials de 300,00 euros cadascun per als docents que coordinen un nombre més gran d'equips en cadascun dels nivells de participació. Cada docent coordinador només podrà obtindre un d'aquests premis especials.  
3. Al professorat participant en els projectes seleccionats en aquesta convocatòria se li podrà reconèixer com a formació permanent del professorat.  
4. Per a tots els projectes presentats, que reunisquen els requisits establits en aquesta convocatòria, s'expedirà un certificat de participació.  
5. El jurat podrà declarar deserts alguns dels premis.  
  
Cinqué. Termini presentació de sol·licituds  
El termini per a la presentació de les sol·licituds començarà el 25 de març i finalitzarà el 16 d'abril de 2019.  
  
Sisè. Altres dades  
1. Sol·licituds. Preferentment en el registre de la Conselleria d'Economia Sostenible, Sectors Productius, Comerç i Treball, ciutat administrativa 9 d¿octubre, torre 1, carrer de la Democràcia, 77, 46841 València o per qualsevol de les altres formes que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
2. Documentació: la prevista en l'apartat sisè de la resolució de convocatòria. El model de sol·licitud, document d'autorització de consulta de dades i de domiciliació bancària estan a disposició dels interessats en el portal de la Generalitat www.gva.es, accedint als apartats Guia Prop, Tràmits i serveis.  
3. Criteris de valoració:  
a) La puntuació obtinguda en el joc d'internet Consumópolis 14, que representarà el 50 % de la puntuació total a aconseguir per cada equip.  
b) El treball en conjunt que suposarà el 50 % de la puntuació total a aconseguir per cada equip.  
Per a la seua valoració, els criteris seran els següents:  
- Coherència del treball amb els objectius del concurs, que ponderarà el 40 % del total d'aquest apartat.  
- Creativitat i originalitat del treball, que ponderarà el 20 % del total d'aquest apartat.  
- Presentació del treball, que ponderarà el 20 % del total d'aquest apartat.  
- Qualitat tècnica, que ponderarà el 10 % del total d'aquest apartat.  
- Qualitat lingüística, que ponderarà el 10 % del total d'aquest apartat.  
4. Els membres dels equips guanyadors del concurs s'obliguen a cedir a la Generalitat tots els drets d'explotació derivats de la publicació del treball, i la Generalitat podrà utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que conformen la publicació esmentada.  
5. Així mateix, els membres dels equips guanyadors s'obliguen a assumir les responsabilitats que pogueren resultar de la utilització dels textos, imatges i altres elements creatius aportats pels mateixos en la realització del treball i la propietat de la qual siga de terceres persones o entitats alienes a la present convocatòria.  
  
València, 7 de març de 2019.- El conseller d'Economia Sostenible, Sectors Productius, Comerç i Treball: Rafael Climent González.